Pirkimo sąlygų 3 priedas 

TIEKĖJŲ PAŠALIMO PAGRINDAI, KITI NACIONALINIO SAUGUMO AR NEPAPRASTOS PADĖTIES REIKALAVIMAI

Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
6. Tiekėjas turi VPĮ 46 straipsnio 2¹ dalyje nurodytą pašalinimo pagrindą, t. y. tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. 
7. Tiekėjas neturi atitikti VPĮ 47 straipsnio 9 dalies aplinkybių t. y., neturėti interesų, galinčių kelti grėsmę nacionaliniam saugumui t. y., draudžiama pirkime dalyvauti tiekėjams, jo subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (netaikoma kai sutarties vertė neviršija 5000,00 Eur).
           8. Vadovaujantis VPĮ 51 straipsnio 12 dalimi pateikiama: 
1) jeigu tiekėjas, jo subteikėjas, ūkio subjektas, kurio pajėgumais remiamasi, ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai; 
2) jeigu tiekėjas, jo subteikėjas, ūkio subjektas, kurio pajėgumais remiamasi, ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai (netaikoma kai sutarties vertė neviršija 5000,00 Eur)..
Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
           9.  Jeigu perkančioji organizacija, atlikusi 8 punkte nurodytų dokumentų patikrinimą, negalės savarankiškai priimti vienareikšmės išvados, ar dalyvio pasiūlymas nekelia grėsmės nacionaliniam saugumui, bus kreipiamasi į kompetentingas institucijas dėl informacijos pateikimo. Atitiktis bus vertinama įvertinus kompetentingų institucijų pateiktą informaciją.
Perkančiosios organizacijos prašymu, Tiekėjas, kurio pasiūlymas gali būti pripažintas laimėjusiuoju, pateikia pirkimo sąlygų 7 priede „Informacija apie tiekėją (subtiekėją, subrangovą, kitą sutartinai veikiantį ūkio objektą, kurio pajėgumais remiasi, gamintoją ar juos kontroliuojantį asmenį)“ nurodytus dokumentus bei informaciją, kuri bus teikiama kompetentingoms institucijoms.
Tiekėjas taip pat nedelsiant informuoja perkančiąją organizaciją, jeigu pirkimo procedūrų metu pasikeistų tiekėjo pateikti duomenys (netaikoma kai sutarties vertė neviršija 5000,00 Eur).

